**A császármetszés utáni első találkozás**

A szülés-születés körüli időszakban fontosnak tartjuk, hogy a család igényei szerint együtt lehessen. Az újszülöttet mindenki nagy örömmel várja és az anya is segítséget támogatást kaphat partnerétől s gyermekeitől. Sajnos a jelenlegi kisméretű és többágyas kórtermek nem teszik lehetővé a család tartós együttlétét a kórházban. Ügyelnünk kell arra is, hogy az újszülött és a gyermekágyas anya biztonságban pihenhessen és a fertőzés veszélyét minimalizáljuk.

Mindezeket figyelembe véve a következő látogatási rendet alkalmazzuk változtatva korábbi gyakorlatunkon:

* Az újszülött osztályon császármetszés esetén az erre a célra kialakított szobában az apa, az újszülött testvérei esetleg nagyszülők az anya kívánsága szerint és az anya állapotától függően lehetnek 30-60 percig együtt (maximum 2 személy).
* Az apa és kívánság szerint még egy személy (nagyszülő, testvér) a szülészeti osztály bejáratánál várakozhat, ahonnan osztályunk dolgozója fogja bevezetni az újszülött osztályon e célra kialakított szobába.
* A császármetszést követően az újszülöttet ide hozzuk, ahol az apával várhatják meg, amíg az anya a műtőből az osztályra érkezik. A várakozás körülményeiről, kenguruzásról, a baba ellátásáról részletes tájékoztatást találnak Facebook oldalunkon (Újszülött osztály Karolina Kórház) és rövidesen kórházunk honlapján is.
* Fertőző beteg, lázas, náthás felnőtt vagy gyermek ne jöjjön látogatni.
* Az újszülött látogatása csak tiszta az alkalomnak megfelelő ruházatban és cipőben javasolt. A cipőre belépés előtt védő huzatot kell húzni. Az újszülöttel való kontaktus előtt kézmosás, kézfertőtlenítés szükséges.

Dr. Szijjártó László Mosonmagyaróvár, 2017 szeptember

Újszülött osztályvezető főorvos